

**KPD 3016 – PENGAJARAN, TEKNOLOGI DAN PENTAKSIRAN**

LAPORAN PROGRAM ORIENTASI SEKOLAH

**NAMA : MOHAMAD ZULHELMI BIN MOHD ZAINI**

**NO. MATRIK : D20162075287**

**PENSYARAH : DR. ABU BAKAR IBRAHIM**

**TARIKH PENGHANTARAN : 26/12/2018**

**Pengenalan**

Rancangan Orientasi Sekolah (ROS) merupakan program pra latihan mengajar yang perlu dilaksanakan oleh setiap pelajar jurusan pendidikan di Institut Pengajian Tinggi Awam (IPTA) sebagai pendedahan awal terhadap situasi dan realiti sebenar kehidupan sebagai seorang guru di sekolah. Pelajar diharapkan dapat menyesuaikan diri di dalam komuniti sekolah dan memahami dengan lebih jelas tentang iklim, pengurusan dan budaya sekolah dan bersedia untuk mengikuti Rancangan Latihan Mengajar (RLM) pada masa akan datang.

Sepanjang menjalankan tugasan ROS, pelajar dikehendaki menjalankan kajian di sekolah secara individu dan perlu menyediakan laporan semua aspek yang telah ditetapkan dari beberapa komponen iaitu latar belakang sekolah, pengajaran dan pembelajaran (akademik) serta pengurusan dan pentadbiran panitia. Pelaksanaan ROS banyak memberikan manfaat dan memberi pengalaman yang dilalui secara pemerhatian. Hal ini juga sedikit sebanyak boleh diaplikasikan oleh pengkaji apabila menyepadukan teori yang dipelajari di universiti dengan amalan pengurusan bilik darjah di sekolah dalam konteks pengajaran dan pembelajaran.

Umum kita ketahui bakal guru pada masa akan datang bakal berdepan dengan pelbagai cabaran sama ada di sekolah mahupun di dalam bilik darjah. Oleh yang demikian, kajian yang dilakukan dari semasa ke semasa oleh pelajar yang mengikuti ataupum melaksanakan tugasan ROS dapat dijadikan sebagai panduan untuk meningkatkan kualiti profesion keguruan pada masa akan datang.

Oleh yang demikian, saya amat bersyukur kepada Allah S.W.T kerana dengan izin-Nya dapat saya menyediakan laporan Rancangan Orientasi Sekolah di Sekolah Menengah Kebangsaan Khir Johari. Diharapkan laporan ini sedikit sebanyak dapat membantu sebagai bahan untuk kajian para guru dan boleh digunakan oleh bakal pendidik di Universiti Pendidikan Sultan Idris serta menjadi panduan mahupun platform kepada mereka yang memerlukan sedikit sebanyak pengetahuan mengenai Rancangan Orientasi Pelajar (ROS)

**CARTA ORGANISASI SEKOLAH KHIR JOHARI**



**Hj Ahmad Jefri Bin Hj Kamil**

PENGETUA

 

**Pn Razitah Bt Nurani**

PENOLONG KANAN HEM

**Cik Hjh Maznah Bt A.Manan**

PENOLONG KANAN PENTADBIRAN

 

**Ustaz Ainuddin Bin Muhammad**

PENOLONG KANAN KOKURIKULUM

**En Amran Bin Marhamdan**

PENOLONG KANAN PPKI

 

**Pn Norhayati Bt Abdul Hamid**

GURU KANAN SAINS&MATEMATIK

**Pn Hjh Samsiah Bt Abd Mutalib**

GURU KANAN KEMANUSIAAN

 

**Pn Hjh Zainab Bt Mohammad Razalli**

GURU KANAN BAHASA

**Pn Alwiyaton Bt Alwi**

PENOLONG KANAN VOKASIONAL & TEKNIK

**Peranan Guru Panitia ICT dalam Pengurusan Kurikulum dan Pelaksanaan P&P**

Panatia mata pelajaran adalah sebuah badan ikhtisas yang dianggotai oleh semua guru yang mengajar pelajaran yang sama di sesebuah sekolah. Badan ini hendaklah dipimpin atau dikendalikan oleh seorang guru kanan yang dilantik sebagai ketua panitia oleh Guru Besar atau Pengetua Sekolah.

**1.0 Pengajaran dan Pembelajaran**

Dalam konteks ini membincangkan tentang peranan guru panatia ICT. Antara peranannya adalah dalam bahagian Pengajaran dan Pembelajaran dimana guru dikehendaki merancang dan mengajar mata pelajaran antara 6 hingga 8 waktu seminggu. Merancang, menguruskan dan melaksanakan aktiviti berkaitan pengajaran dan pembelajaran berbantukan ICT di sekolah.

**2.0 Pengurusan ICT Sekolah**

Seterusnya, mengambil bahagian dalam pengurusan ICT Sekolah. Antara tindakannya adalah merancang dan menyelaras program bimbingan pengintegrasian teknologi dalam pengajaran dengan kerjasama Guru Cemerlang di sekolah. selain itu, bekerjasama dengan panitia mata pelajaran untuk menyediakan kemudahan ICT yang terdapat disekolah bagi tujuan pengintegrasian dalam pengajaran dan pembelajaran dan menyelaras pembekalan perisian-perisian aplikasi pendidikan di sekolah berdasarkan keperluan bagi tujuan pengintegrasian dalam pengajaran dan pembelajaran. Malahan, guru panitia ICT juga mengurus dan menyelaras dan menyediakan akaun pengguna emel bagi warga sekolah untuk tujuan pengajaran dan pembelajaran serta pengurusan pentadbiran sekolah selain mengurus dan menjadualkan penyelenggaraan (corrective dan preventive) kemudahan ICT dan perisian-perisian aplikasi pendidikan oleh Juruteknik Komputer serta menyelesaikan masalah teknikal yang mungkin timbul dari semasa ke semasa. Pihak berkenaan juga mengambil bahagian dalam mengurus, memantau dan melaksana program bagi mempromosi penyaluran maklumat berkaitan integriti, etika penggunaan, isu-isu sosial dan keselamatan data yang berkaitan dengan teknologi di sekolah.

**3.0 Khidmat Bantu Kepakaran ICT Sekolah**

Di samping itu, berkhidmat bantu kepakaran ICT sekolah. Dalam tugasan ini pihak panatia ICT berperanan membantu pentadbir, guru dan staf dalam menyediakan program bimbingan guna bagi menggunakan kemudahan ICT. Merancang dan menyediakan program bimbingan bagi staf menggunakan kemudahan ICT secara efektif dalam aktiviti pengurusan dan pentadbiran selain melaksanakan program latihan dan bimbingan untuk guru meningkatkan kemahiran abad ke-21 dalam pembelajaran murid dengan mengintegrasikan ICT melalui pengajaran dan pembelajaran. Hal ini dapat membantu guru dalam pembangunan objek pembelajaran serta bahan pengajaran dan pembelajaran yang bolehdigunakan dalam pelbagai platform, seperti laman web,pangkalan data, aplikasi interaktif, blog, wiki, laman perkongsian video dan lain-lain untuk membantu guru mengintegrasi ICT dalam P&P.

**4.0 Pengurusan Penarafan Sekolah Melalui Smart School Qualification Standards(SSQS)**

Selain itu, mengurus penarafan sekolah melalui Smart School Qualification Standards (SSQS) dengan menyediakan laporan keputusan pencapaian SSQS di sekolah kepada pihak yang berkenaan dan melaksanakan program-program peningkatan budaya ICT di sekolah berdasarkan pencapaian keputusan SSQS semasa. Pihak panatia ICT juga menjalankan tugas-tugas lain yang diarahkan oleh pengurusan sekolahdari semasa ke semasa.

**Refleksi secara kritikal tentang apa yang mereka pelajari semasa lawatan.**

Bagi kursus KPD 3016 Pengajaran, Teknologi dan Pentaksiran merupakan kursus teras bagi Ijazah Sarjana Muda Kejuruteraan Perisian . Salah satu tugasan bagi subjek ini adalah melakukan Rancangan Orientasi Sekolah (ROS) dan saya telah memilih Sekolah Menengah Kebangsaa Khir Johari, Tanjung Malim Perak . Salah satu sebab sekolah ini dipilih untuk dijalankan ROS adalah kerana sekolah ini terletak di daerah Tanjung Malim, oleh itu mudah untuk membuat temujanji dan berhubung dengan pihak sekolah . Selain itu juga, sekolah ini dipilih kerana sekolah ini menawarkan subjek Asas Sains Komputer bagi tingkatan satu dan dua . Sesetengah sekolah di Malaysia tidak menawarkan subjek ini di sebabkan hal-hal tertentu . Dengan ini selaras dengan program saya yang berkaitan teknologi maklumat ini .

Sebelum saya menjalankan POS ini, saya telah membuat temujanji dengan pihak sekolah untuk menjalankan POS iaitu pada 13 November 2018 . Seorang guru matapelajaran Asas Sains Komputer bernama Cikgu Wan Jamaluddin Bin Hassan atau lebih dikenali sebagai Cikgu Jamaludin dikalangan pihak sekolah menawarkan diri untuk bekerjasama dengan saya menyelesaikan tugasan POS ini . Beliau telah berkhidmat sebagai seorang pendidik selama lebih 50 tahun . Bagi tahun ini, beliau telah mengambil alih 3 kelas bagi subjek Asas Sains Komputer . Setiap kelas yang diajar mempunyai tahap penerimaan ilmu yang berlainan, oleh itu beliau menggunakan teknik pembelajaran yang berbeza bagi setiap kelas . Bagi kelas cermerlang beliau lebih menekankan aktiviti pengukuhan dan aktiviti pemulihan bagi kelas yang kurang cemerlang .

Sesi pembelajaran sedang dijalankan semasa POS berlangsung dimana melibatkan pelajar Tingkatan 1 RK . Perkara pertama apabila guru masuk, murid memberi salam dan membaca doa sebelum belajar . Ini menunjukkan bahawa murid bersedia untuk menerima pelajaran dari gurunya . Kemudian, murid diminta untuk mengeluarkan *notebook*  masing – masing untuk menjalankan aktiviti yang telah dirancang oleh guru . Guru menggunakan set induksi iaitu guru bertanyakan pengalaman pelajar yang baru saja pulang dari luar negara . Kemudian guru bertanyakan samada masih ingaatkah pelajaran mereka yan teradahulu dan guru menunjukkan sedikit apa yan telah diajar pada topik sebelumnya . Ini adalah untuk mengingatkan kembali kepada murid yang mana mungkin sudah terlupa . Topik yang diajar guru pada hari tersebut adalah menukarkan nombor perpuluhan kepada nombor perduaan . Guru menggunakan komputer riba dan LCD untuk sesi pembelajaran pada kali ini . Selepas sesi pembelajaran secara teori selesai, sesi praktikal bermula di mana guru meminta murid mengambil *mini whiteboard* . Guru meminta menukarkan 1610 ke nombor perduaan . Guru memberikan masa selama lima minit untuk menyelesaikan soalan yang diberikan dalam kumpulan (3 orang) . Setelah masa tamat, murid diminta mengangkat *mini whiteboard* untuk menyemak jawapan yang telah ditulis . Kemudian, guru mengulang semula kaedah dengan menukar soalan . Teknik ini memberikan murid lebih fokus dan tidak mengantuk semasa sesi pembelajaran dijalankan, selain murid lebih berdaya saing untuk menyiapkan tugasan yang diberikan terlebih dahulu . Di akhir sesi pembelajaran, guru menggunakan Kahoot iaitu salah satu platform pembelajaran kuiz di laman sesawang . Guru memberikan beberapa soalan di platform tersebut dan murid hendaklah menjawab . Paparan markah serta merta dipaparkan setelah selesai kuiz dan nama tertinggi juga dipamerkan . Aktiviti ini membuatkan murid lebih berdaya saing antara satu sama lain .

Setelah selesai POS ini saya membuat refleksi diri kepada diri saya sendiri bagaimana untuk menjadi guru yang berkualiti . Pertamanya, hendaklah ikhlas semasa mengajar murid kerana ilmu yang disampaikan adalah satu pahala dan ilmu ini juga menjadi bekalan murid untuk lebih berjaya pada masa akan datang . Menjadi seorang guru hendaklah bersikap terbuka, adakalanya kita perlu tegas dan adakalanya boleh bergurau senda sesama mereka agar mereka tidak terlampau kekok semasa sesi pembelajaran, di samping mereka senang dengan kita . Sebagai guru juga, kita hendaklah tahu atau kenal sikap mahupun peribadi mereka agar mudah kita memberi pendekatan kepada mereka keran bukan semua murid sama aras dalam penerimaan sesuatu ilmu . Sebagai konklusi, Program Orietasi Sekolah (POS) ini telah memberikan pengalaman baharu bagi saya dimana saya dapat melihat suasana sekolah yang tidak pernah saya masuh di samping kenal dengan guru-guru di sekolah tersebut . Saya juga dapat mengetahui teknik dan cara untuk memikat murid untuk lebih fokus dalam sesi pembelajaran dan pengajaran .